**UPOZORNENIE**

Oznamujeme všetkým členom klubu, že odporúčanie na krytie môže vydať len poradca chovu pre dané plemeno, inak krytie nebude uznané a vydanie rodokmeňov nebude povolené.

**POKYNY PRE MAJITEĽOV CHOVNÝCH SÚK**

Zasielame Vám odporúčanie na párenie a prosím o dodržanie nasledujúcich pokynov:

1. Po napárení Vašej suky sa riaďte pokynmi na tlačive Odporúčanie na párenie (1-3), poradcovi chovu zašle spravidla majiteľ psa zvyšok Odporúčania na párenie (podľa bodu 3 Odporúčania). Ak sa suka neoplodnila, zašlite poradcovi chovu aj majiteľovi psa Hlásenie vrhu šteniec do 75 dní po uskutočnenom párení – môžete požiadať o náhradné krytie.
2. Ak suka vrhla štence, zašlite do 10 dní po ich narodení 1x Hlásenie vrhu šteniec poradcovi chovu a 1 x Hlásenie vrhu šteniec majiteľovi psa.
3. Prihláška na zápis šteniec – zašlite do 30 dní po vrhu 2 x poradcovi chovu Dovoľujeme si Vás upozorniť na správnosť vyplňovania Prihlášky na zápis šteniec, a to hlavne na to, aby ste uvádzali najprv mená psov, potom súk. V prípade, že šteňa bude vyvezené (predané) mimo Slovenskej republiky, vyplňujete aj údaj „Nadobúdatelia šteniec“, kde uvediete presné meno a priezvisko a kompletnú adresu nadobúdateľa, inak nie je potrebné vyplňovať.

Materiály určené poradcovi chovu zasielajte na adresu príslušného poradcu chovu.